Ramzan Qodirovning o`pkasida pnevmoniya aniqlandi: u koronavirusga chalingan bo`lishi mumkin

Checheniston rahbari Ramzan Qodirov koronavirusga chalingan bo`lishi mumkinligi haqida taxminlar paydo bo`ldi. Bu haqda manbalarga assoslanib Sport24.ru xabar berdi. 
Xabarda qayd etilishicha bir kun oldin Checheniston Respublikasi rahbari samolyotda Moskvaga olib kelingan va eng yaxshi klinikalardan biriga yotqizilgan. 
Qodirov bir necha kun oldin kasallikning birinchi alomatlari haqida shikoyat qila boshlagandi. O`zi buni koronavirus bo`lishi mumkin deb taxmin qildi. Keyinchalik ahvoli tezda yomonlasha boshladi va shifokorlar unga Moskvaga borishni maslahat berishdi.
Tibbiy ma`lumotlarga ko`ra, Ramzan Axmatovichga allaqachon o`pka shikastlanishi tashxisi qo`yilgan. Ammo hozircha unda koronavirus aniqlangani haqida rasmiy ma`lumot yo`q.